**Klaipėdos miesto nekilnojamojo kultūros paveldo vertinimo tarybos 2019-03-22 posėdžio nutarimai**

2019 m. kovo 22 d. Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM - 141):

1. Skirti vertinimo tarybos pirmininke V. Paulionienę bei pirmininko pavaduotoju – J. Tilviką;

2. Nesiūloma pastatui Šaulių g. 45, Klaipėda suteikti teisinę apsaugą. Pritarti pateiktoms rekomendacijoms. Pastatą siūloma vertinti kaip Klaipėdos miesto istorinės dalies, vad. Naujamiesčiu, urbanistinės struktūros objektą;

3. Nesiūloma pastatui N. Uosto g. 3 (35B2/P), Klaipėda suteikti teisinę apsaugą, pritarti vertinimo medžiagoje pateiktoms rekomendacijoms. Pastatą siūloma vertinti kaip Klaipėdos miesto istorinės dalies, vad. Naujamiesčiu, teritorijoje esantį kitą objektą;

4. Statybos uosto pastatų kompleksui Naujoji Uosto g. 3, Klaipėda suteikti teisinę apsaugą, numatant vietinį reikšmingumo lygmenį, architektūrinį vertingųjų savybių pobūdį;

5. Kiemo priestatus Pievų Tako g. 4, Klaipėda vertinti kaip teritorijoje esančius kitus objektus. Patikslinti pastato Pievų Tako g. 4 (u.o.k. 37995) apibrėžtų teritorijos ribų planą ir vertingųjų savybių aprašą;

6. Patikslinti pastato Bangų g. 4, Klaipėda (u.o.k. 31831) vertingųjų savybių aprašą;

7. Pastatą Tiltų g. 8 vertinti kaip teritorijoje esantį kitą objektą. Patikslinti pastato Turgaus g. 19 (u.o.k. 31062) vertingųjų savybių aprašą, apibrėžtų teritorijos ribų planą;

8. Nesiūloma pastatui I. Kanto g. 9, Klaipėda suteikti teisinę apsaugą, pritarti vertinimo medžiagoje pateiktoms rekomendacijoms. Siūloma pastatą vertinti kaip Klaipėdos miesto istorinės dalies, vad. Naujamiesčiu, urbanistinės struktūros objektą;

9. Nesiūloma pastatui Viršutinė g. 1, Klaipėda suteikti teisinę apsaugą, pritarti vertinimo medžiagoje pateiktoms rekomendacijoms. Pastatą siūloma vertinti kaip Klaipėdos miesto istorinės dalies, vad. Naujamiesčiu, urbanistinės struktūros objektą.